**Amendamente HOTĂRÂRE Nr. 1074/2021 din 4 octombrie 2021**

**\*\*\* Republicată, privind stabilirea sistemului de garanţie-returnare pentru ambalaje primare nereutilizabile**

|  |
| --- |
| **Propuneri cu privire la modificarea/completarea la HOTĂRÂREA Nr. 1074/2021 din 4 octombrie 2021 \*\*\* Republicată,** **privind stabilirea sistemului de garanţie-returnare pentru ambalaje primare nereutilizabile** |
| **Text initial** | **Propunere amendament** | **Justificare** |
| ART. 7 **Organizarea şi operarea punctelor de returnare** *(1) Autorităţile deliberative la nivelul unităţilor administrativ-teritoriale, astfel cum sunt definite la art. 5 lit. m) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, pot aproba încheierea acordurilor de parteneriat cu comercianţii având structuri de vânzare cu o suprafaţă mai mică de 200 mp, la solicitarea acestora, în vederea organizării şi operării punctelor de returnare conform prezentei hotărâri, cu condiţia îndeplinirii obligaţiilor prevăzute la art. 8 alin. (2).* *(2) Autorităţile deliberative la nivelul unităţilor administrativ-teritoriale prevăzute la alin. (1), precum şi asociaţiile de dezvoltare intercomunitară pot organiza puncte de returnare a ambalajelor SGR pe raza administrativ-teritorială a respectivei unităţi administrativ-teritoriale/asociaţii de dezvoltare intercomunitară, denumite în continuare UAT/ADI, în colaborare şi sub coordonarea administratorului SGR.* | La Art. 7, se adaugă alineate noi, alin (3)-(5):ART. 7 **Organizarea şi operarea punctelor de returnare** *(1) Autorităţile deliberative la nivelul unităţilor administrativ-teritoriale, astfel cum sunt definite la art. 5 lit. m) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, pot aproba încheierea acordurilor de parteneriat cu comercianţii având structuri de vânzare cu o suprafaţă mai mică de 200 mp, la solicitarea acestora, în vederea organizării şi operării punctelor de returnare conform prezentei hotărâri, cu condiţia îndeplinirii obligaţiilor prevăzute la art. 8 alin. (2).* *(2) Autorităţile deliberative la nivelul unităţilor administrativ-teritoriale prevăzute la alin. (1), precum şi asociaţiile de dezvoltare intercomunitară pot organiza puncte de returnare a ambalajelor SGR pe raza administrativ-teritorială a respectivei unităţi administrativ-teritoriale/asociaţii de dezvoltare intercomunitară, denumite în continuare UAT/ADI, în colaborare şi sub coordonarea administratorului SGR.* *(3) Administratorul SGR înființează puncte de returnare automate a ambalajelor SGR pe raza fiecărei UAT, în mediul rural, pe raza fiecărei localități în parte.**(4) Administratorul SGR va înființa puncte de returnare automate a ambalajelor SGR acoperind zone cu raza de câte 300 de metri, pe raza fiecărei UAT, în mediul urban.**(5)Punctele de returnare automate înființate din alineatele (3)-(4) vor fi operate de administratorul SGR.* | Având în vedere statisticile care arată o rată de colectare de aproximativ 10% dintre ambalajele SGR puse pe piață pentru prima perioadă de operare, în vederea creșterii gradului de colectare a acestora, și cu scopul rezolvării problemei distanțelor de parcurs de cumpărători până la punctele de returnare:* în mediul rural, se propune înființarea punctelor de returnare în mediul rural nu numai la nivelul fiecărui UAT ci și la nivelul fiecărei localități în parte;
* în mediul urban, se propune înființarea punctelor de returnare la distanțe de raze de 300m.

Pentru simplificare, se propune ca aceste puncte de returnare să fie operate de către administratorul SGR. |